السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
هذا اللقاء هو من لقاءات عطور السكينة نسأل الله سبحانه وتعالى ان يسكن قلوبنا واسأله سبحانه وتعالى ان يجعل افئدتنا وارواحنا هادئة مطمئنة بذكره وبالرضا باوامره وبقضائه واسأل الله سبحانه وتعالى ان يجعلنا من الثابتين المسبتين
الثابتين على هذا الدين المثبتين لغيرنا. واسأله سبحانه وتعالى ان يرزقنا واياكم الهداية ويهدينا ويهدي بنا هذا اللقاء عنونا لصدق الله وكذبت الموانع سبحان الله حينما نتأمل اوجاعنا واكبادنا وهمومنا
وكل ما هو من طبيعة الحياة لان الله سبحانه وتعالى لما خلق الموت والحياة صدر علة فقال ليبلوكم فلما خلق الله سبحانه وتعالى الموت والحياة اخبرنا بعلة هذا الامر وهي علة الاختبار
بل استوى على العرش سبحانه وتعالى وجعل من الامور التي ينبغي ان تغرس في نفس كل مؤمن ان منذ بدء الخليقة ان الله سبحانه وتعالى يقول لك انا خلقتك واستويت على عرشي وخلقت السماوات والارض كل هذه الامور
لعلة من هذه العلل ومن اصول هذه العلل هي علة الاختبار فاياك لن يغيب عنك هذا الامر لان من غاب عنه هذا الامر حسب ان الاختبار شيئا عابرا في حياته
ولا يستطيع ان يستمر في الحياة بقلب مطمئن وآآ سكينة تملأ فؤاده اذا غاب عنه هذا الامر فنحن في دار لم يكتمنا الله فيها سرا. اليس كذلك اخبرنا عن كل شيء
فما من شيء عضك في هذه الدنيا الا وبين لك الخبير به شيئا فالله سبحانه وتعالى اصدعنا في وحيه لانما الحياة اختبار وانت هنا لتختبر هذا الباب اذا غاب عنك
شوش عليك كل شيء فهناك اية نقرأها كل جمعة في صلاة الفجر انا خلقنا الانسان من نطفة امشاج. نبتليه فهل هناك ادل القرآن على قدم شأن ابتلاء الانسان فالله خلق فمن نطفة امشات
ما بتليه لتختبر فالله تأملوا كيف قرن فان الانسان هو ماء مهين في رحم امه وبين الابتلاء حتى لا ينسى ثم تجد ازا تأملت بعمق اكثر تجد قوله تعالى انا جعلنا ما على الارض زينة. ايضا
بصورة كثير من العلماء يستحب ان نبدأ بها ونقرأها بي يوم الجمعة سورة الكهف انا جعلنا ما على الارض زينة زينة لها لنبلوهم ايهم احسن عملا ازا الابتلاء الانسان مقرون بخلق الارض منه ايه؟ قبل خلق الانسان
يبقى وانت بتقرأ القرآن تجد ان الحقيقة دي واضحة جدا جدا جدا اليس كذلك حقيقة ان ربنا ربط وذكرك وقرن بين الانسان وهو ما زال نطفة في رحم امه والابتلاء. انك مختبر
ثم اخبرك ان الله سبحانه وتعالى ان ابتلاء الانسان مقرون بخلق الارض من قبل خلق الانسان اليس كذلك بل اعمق من ذلك ان ابتلاء الانسان مقرون بخلق الموت والحياة قبل خلق الارض
من قبل الذي خلق الموت والحياة ليبلوكم ايكم احسن عملا هذه الاية في اي السور خلق الموت والحياة الذي خلق الموت والحياة في سورة الملك تبارك وهذه صورة يستحب للمرء ان يتلوها كل ليلة عند منامه
لعلها تشفع له من اسرار ان شاء الله الشفاعة ومن اسرار التكرار ان فيها معاني لا ينبغي ان تغفل عنها ايها العبد من بداية هذه المعاني ان هذا الكوكب الذي انت فيه ملك لمن
يدبره من؟ انت بتحتك كل يوم بالحياة وفي مشاغل الحياة وتشتبك مع الناس ممكن تنسى فتلاقي الاية ديت من قبل ما تنام تقول لك لا استنى كده بقى نراجع نحنا اصحنا لخبطنا كتير النار
في حاجات كتير جدا شتتتنا فاحنا لازم نراجع اول حاجة نزكره بالبركة تبارك الذي بيده الملك. كل بركة جاية لك منين؟ كل توفيق جاي لك منين وكل خير هيجي لك من مين؟ من اللي بيده الملك
كل ملك انت تريده تريد زوج تريدي اولاد تريدي شهادة انت عاوز مال عاوز ترقية بيده الملك بس الموضوع ده صعب ما انت عشان احتكيت بالناس النهاردة معنا لم تعد ترى قدرة الله فتتذكر قدرة الله قبل ما تنام وهو على كل شيء قدير
وبعدين نرتب تاني الملفات من اول وجديد انت عارف انتهينا ليه الذي خلق الموت والحياة ليبلوكم وبدأ لك بخلق الموت ليه عشان يقول لك الاصل احنا ماشيين ببدأ لك بالموت عشان ما تنشغلش بالحياة
خلق الموت والحياة. ليه؟ عشان احنا في اختبار الاختبار ده خلاصته ايه؟ عشان نشوف مين اكتر واحد هيجيب اعلى مجموع مجموع في مادة ايه بقى الباطنة ولا الجراحة ولا فيه بالظبط الاحياء ولا الكيميا ولا رياضة ولا علوم
هنعرف كلنا في قبرنا ليبلوكم ايكم احسن عملا. احسن واحدة جابت كبر في امتحان بر الوالدة واحسن واحدة جابت في ظل الجار واحسن واحد جاب فيه خيركم خيركم لاهله واحسن واحدة جابت في العشرة بالمعروف
واحسن وحدة جابت للتسريح باحسان بينها وبين زوجها واحسن واحسن واحسن ليبلوكم ايكم احسن عمل شفتم بقى وهو العزيز الغفور بنرتب تاني بقى الذي خلق سبع سماوات طباقا ايه ده هي خلق السماوات ديت في دي دنيا ولا اخرة
خلق سبع سماوات طباق ما ترى في خلق الرحمن من تفاعل دي دنيا ولا اخرة؟ دنيا صح بس قبل ما يكلمك على الدنيا قال لك ايه بوصفه في موت وحياة
لغاية ما هنتكلم على الارض هنتكلم على الايه اصل فلسفة الحياة والموت وبعد كده قال لك مين الكافر ومين المؤمن والناس اللي مش هتشغل عقلها هتروح فين لو كنا نسمع او نعقل اوعى تكون ما شغلتش النهاردة عقلك
خلاص وبعدين تلاقي بقى ايه ايات بتفوقك امنتم من في السماء ام امنتم من في السماء امن هذا الذي هو جند لكم اصل انت طول اليوم بتقول خلاص العدو غلب واحنا ما حدش هيعرف ينصرنا واحنا كده ضعنا. تيجي الاية قبل ما تنام يا حبيبي
فوق امن هذا الذي يرزقكم. اصل قالوا لي هنقطع عيشك وهنطردك من الوزيفة ولا امن هذا الذي يرزقكم انا شايف ناس طول اليوم هي اللي عايشة واللي راكبين واللي مش عارف ايه واللي قاعدين ننصبه واللي قاعدين ياخدوا عمولات ورشاوى والناس دي كلها هي دي اللي عايشة
افمن يمشي مكبا على وجهه اهدى اما يمشي وبعدين بقى قل قل حاجات بقى كلها طلقات عشان تفوق المهم يعني هذه الايات تلاقيها برضو بتقول لك ايه؟ البلاء البلاء بمعنى ايه؟ الاختبار
البلاء بمعنى اختبار تنتهي من الاية دي ما تلاقي معنى اعمق وان ارتباط البلاء مش مقرون بخلق الموت والحياة بس. لأ دا اية قرنت ابتلاء الانسان بعرش الرحمن. وكان عرشه على الماء ليبلوكم. ايكم احسن عملا
خلاص كده يبقى الموضوع كده وضح؟ لأ لسه كمان بقى عشان تتأكد لديك ان في اية بتحكي ابتلاء الانسان ان ده فعل سابت من افعال الرحمن كما ان الله من افعاله الرحمة
من افعاله البلاء وان كنا لمبتلين ازا من افعال لله الاختبار فالاصل ان فيه اختبار فهل الله سبحانه وتعالى لن يصارحك بحقائق الدنيا على وجهها ربنا وضح لك الدنيا كلها
بل صارحك باشياء واضحة تفصيلية. قال لك هتفقد جزء من امانة وجزء من سلامتك وفيه جزء من الطعام والشراب هتفقده وهتخسر جزء من عملك ومالك وهيفارقك اشد من احببت حبا الى اخر الحياة
ولنبلونكم بشيء من الخوف بجزء من الامان هتفقده والسلامة والجوع هيجي عليك يوم تبقى تتمنى اكلة معينة وشرب معين ومش هتجيبه. ونقسم من الاموال في اموال نفسك فيها مش هتيجي
هتموت ويبقى لك شاليه مش عارف فين مش هييجي وفي ناس تانية هتموت ان هي تجيب التلاجة اللي هي مش عارف كم قدم مش هتلاقي والبوتاجاز اللي هو بدرجة الحرارة مش برضه مش عيب نقص
من الاموات والانفس احبب من شئت فانك مفارقه. عشان مش اما والدتك تموت ولا ابنك يموت الدنكة تقول امي امي ابني امي والانفس والثمرات ده كله وضح لك الدنيا بلا ابهام ولا اهانة
ما فيهاش اي حاجة. صح اه يبقى انت بقى لازم تبقى واضح فربنا كشف لك الدنيا وكشف لك الدين برضو قال لك ولنبلونكم حتى نعلم المجاهدين منكم والصابرين. وندلو اخباركم
لتبلون في اموالكم وانفسكم في بلاء هيجيلي ده برضو الدين اهو لتلبيس ولا تدليس بضحك عليك يجي واحد بقى يضحك عليك ويقول لك الدنيا ديت هتبقى اللي هيدخلوا الاستقامة هياخدوا الدنيا كلها
لأ هم هيعيشوا حياة طيبة لكن اللي صدر لك ان انك هتاخد الدنيا ده واحد ضحك عليك ده احنا ما لناش دعوة بقى. فما تجيش تيجي في يوم من الايام تتصدم مع الوحي. لأ اتصدم مع اللي ضحك عليك
لان ربك ما خدعك بل قال لك ساحييك حياة طيبة. فممكن تبقى وسط الزلزال وانت في غاية الاطمئنان الحياة الطيبة مش معناها ان ما فيهاش اختبارات لأ فيها اختبارات لكن انت معك امرين. الامر الاولاني انك تعان على هذه الاختبارات
زي ما في بكرة امتحان ميد ترم بس انت مزاكر فمش فارق معك. فالدكتور بيقول يا جماعة انا كنت هاديه لكم بعد اسبوع هادي دلوقتي. فانت مزاكر ونمدح فاهمها كويس اوي
ففي امتحان؟ اه في امتحان وما فيش اي توتر معك. المتوتر ده بقى ايه؟ لانه ما كانش يزاكر اتضحك عليه اول حاجة ان هيكون فيه اختبارات هتعان عليها الحاجة التانية
ان الله سبحانه وتعالى مش هنقول بقى مش هيقدر عليك بعض الهنات والكبد لكن سيجعلك ترى هذه الاكباد وهذه الامور لا شيء امام انشغالك لمعرفة اسمائه وصفاته والتأمل في لطفه وحلمه ورحمته
فمش هتلاقي الكلام ده بقى خالص فالمعنى ده اما تستوعبه هتلاقي نفسك رايق. جدا جدا وهتبدأ تدرك حاجات كتير قوي عما تتأمل اوجاعك تعرف ان اسوأ ما حدس لنا كان من الناس
واجمل ما حدس لنا كان من الله وللاسف ما زلنا نقترب من الناس ونبتعد عن رب الناس ما زال الكثير يتداوى عند الناس وينسى ان الشافي في السماء وما زال الكتير
بيسترزق ويطلب الرزق عند الناس ويعتقد انه يملكون رزقه وينسى ان الرازق في السماء تعتقد ان وفاة ابو الاولاد انقطع رزقهم ونسيت ان الذي مات هو الاب لا الرب فالرب لا يموت
لا تأخذه سنة ولا نوم ولزلك قال لنا وتوكل على الحي الذي لا يموت هذا المعنى ضروري ان قلبك يعيش معه مازال كتير بيلوذ بالناس وينسى ان الحفيظ الحامي في السماء
ما زال الكتير بيسأل الناس وينسى ان المعطي في السماء وفي السماء رزقكم وما توعدون. امال في الارض ايه للسماء التقسيم وفي الارض في التوزيع والاستلام. انت في الارض بتستلم
لكن في السماء بيتكتب لك فانت الارض دي بس اماكن التسليم لكن التوزيع والتقدير مش هنا خلصان من فوق دوما يخزلنا الناس. فمتى خزلنا الله سبحانه وتعالى متى ذهبت اليه فوجدت بابه مغلقا
متى قصدتهم فردك متى دعوته فصدك متى جئته خائفا فما امنك ومتى جئته وحيدا فما انسك بالله اخبرني متى جئته مخزولا فما وسعك متى جئته طريبا فما اواك اجد من اعماق اعماق روحك
متى جئته مكسورا فما جبرك ومتى سألته الستر فما سترك يا مسكين مهما كانت حاجتك فهي من خلقه ومن ملكه وهو بيده الملك فما حاجتك للناس وامرهم وامرك بيده وما حاجتك لابواب الناس المغلقة وبابه مفتوح
يمكن عما تعوز ترن على حد ولا تقابل حد من الوجهاء بيكون له مواعيد وفيه حراس اذا اردت ان تقف بين يديه ما الذي يمنعك هل هناك حاجب يحجبك هل هناك
من يقول لك ليس هذا الوقت وقت ان تناجيه لا ولزلك ابراهيم قال لهم لا احب الآثرين. انا ما احبش الناس اللي تأثم ابقى اعبد ربنا هو الشمس ديت بالنهار لو دي ربي لو ربي بيطلع في النهار بس. طيب انا لو في عقرب قرصني بالليل
لو في عدو هجم علي بالليل فاذا جن علي الليل اتكلم مع من لا استطيع لا احب من يغرب عني لما بتشوفوا بنت ماشية مع مامتها وبنت قمورة جدا وشكلها وسيم خالص طفلة صغيرة
وتلاقي امها بنت عجوزة كبيرة قولي سبحان الله كانت هذه الام مثل هذه الفتاة ولكنها افلت تشوف عربية جديدة وعربية قديمة برج جديد وبرج قديم. كله بيروح لانهم مخلوقين اما الرب سبحانه وتعالى فلا
بحاجتك حاجتك لابواب الناس المغلقة صدقني عند الله الذي بابه مفتوح ما حاجتك لما يملكون وهم وما يملكون لله سبحانه وتعالى. الناس ذاهبون والله باق الناس ميتون والله حي لا يموت
عشان كده يا جماعة من عطور السكينة اذا سألت فاسأل من لا يرى سؤالك تسولا واذا بكيت فابكي لمن لا يرى بكاءك ضعفا وكن له عبدا كما يحب يكن لك ربا كما تحب
هذه الاشياء تدرك بها حديس النبي للغلام اذا سألت فاسأل الله واذا استعنت فاستعن بالله فالله يحب ان يسأل ويحب ان يقصد وتأكد انك لو هربت من رزقك المادي والحسي
فلو هرب المرء من رزقه كما يهرب من اجله لادركه لا محالة واوعى تنسى ان نسيت ان الله شق البحر لموسى بكلا ان معي ربي سيهدين وان نسيت لا تنسى ان الله حفظ يونس
في بطن الحوت بلا اله الا انت سبحانك اني كنت من الظالمين ولا تنسى ان الله كفى ايوب بمسني الضر وانت ارحم الراحمين ولا تنسى ان الله رزق مريم بالمحراب بقولها هو من عند الله
هل نسيت ان الله اغرق قوم نوح بدعاء بل اغرق الارض كلها بدعاء. وهل نسيت ان سارة بشرت باسحاق وكانت عجوز عقيم وهل نسيت انه عندما ضاقت الارض على عيسى رفع الى السماء
وهل نسيت ان محمد صلى الله عليه وسلم حينما خذله قومه رفعه الله الى سدرة المنتهى في رحلة الاسراء والمعراج هذا الامر يهدئ من روعك الامور دي تنشر السكينة بداخلك
فمن الامور المهمة قوي اللي عايزين نتكلم فيها النهاردة سبحان الله كنت آآ هممت ان انا اتكلم عن الاسباب العشر لانشراح الصدر وهي الاسباب التي ذكرها ابن القيم اسأل الله ان ينزل على قبره الرحمات
فكان اول ما قال قال اول سبب لانشراح الصدر هو التوحيد ياه فجعلني اتكلم اليوم عن ثمرة التعلق بالله لان التوحيد فيه معلومات وفيه معمولات كتير من اللي بيتكلم في التوحيد
جزاهم الله خيرا بيغطوا جامد قوي باب المعلومة لكن في ثمرة للتوحيد نحن نريد في نهاية درس العقيدة ان تعقد القلوب على الواحد الاحد وان القلوب دي مش الخصها اقول لهم التوحيد انك ما تروحش عند قبر وتدعي صاحب القبر
واخلله التوحيد ده كأنه معركة بينا وبين بعض الناس فكرية ولها اثر عملي عند القبور ماء التوحيد اعمق من ذلك بكثير حسنة التوحيد اثقل من السماوات والارض حسنة التوحيد لا انت لازم تدرك كويس قوي
ايه الهدف من الكفان في التوحيد انك تعيش المعاني دي انك توحد ربك الرزاق وتوحد ربك الهادي انت كام وانت كاب تبقى مدرك كويس قوي لو انت موحد صح كل اللي انت بتعمله دي انت بتبزل اسباب التعليم والتربية
اما الهداية فمنه حصري اوعى تكون فاكر ان الموضوع احنا عارفينها نزريا. لكن كم واحد حاضر في قلبه المعنى ده زي ما كان اظن ابن المسيب كان يقول لابنه والله اني لازيد في الصلاة
رجاء ان يكرمني الله فيك. ياه! ده هو عارف كويس قوي ان المفتاح فين ياه ده كان تخيل تبقى ماشي كده وبعدين تلاقي مسكين من بعيد فتحدثت نفسك تقول لك ايه؟ ما تخرج من متين جنيه
ولا تروح تشتري له جاكيت وبنية ان الله سبحانه وتعالى لعل الله يصلح ولدك لعل الله يستر ابنك لعل الله يزيد في صلاح ولدك للاسف كتير منا بيعمل الحركة دي فعلا بس امتى
لما بتتعرى الاسباب قدامه ويلاقي ابنه ضاع او بنته اصيبت ببلاء تلاقيه يقول لك ايه؟ طب ما تيجي نشوف بقى تلاقي واحد عنده ولدين ولد ما شاء الله شكله وسيم
وامور ونبيه ويطلع الاوائل من الاوائل في المدرسة بتاعته والدنيا جميلة واحد تاني برضو وسيم وكل حاجة بس من الاحتياجات الخاصة فتيجي تقول له ايه ما شاء الله ابنك عبدالرحمن اللي هو بقى اللي بيطلع الاول ده تقول له ايه الجمال ده
الولد ده ما شاء الله لا قوة الا بالله سألته كزا سؤال كده ما شاء الله لغة يجاوب انجيل رياضة يجاوب الغاز فقهية بيقول الغاز جغرافيا بيقول الولد حافظ تاريخ ايه الجمال ده؟ فيقول لك ايه
لا اصل احنا الحمد لله مهتمين به من الصغر الولد ده سبحان الله من وهو صغير واحنا ايه مهتمين جدا به. ودايما كنا ايه واصل احنا مدخلينه مدرسة مش عارف ايه
وبنعمل ايه والكلام ده وبعدين تشوف ابنه كده الصغير التاني كده الاحتياجات الخاصة او يعني عنده مشكلة فتقول له ايه هو الولد ده ليه ما له كده؟ يقول لك هنعمل ايه بقى
هنعمل ايه والله تقدير ربنا بقى هنعمل ايه؟ ياه ياه انت انسان وحش اوي ويجعلون لله ما يكرهون وتصف السنتهم الكذب ان لهم الحسنى. لا جرم ان لهم النار ياه بقت الحاجة الوحشة تقول له هنعمل ايه بقى
لمي ما شاء الله كده اتجوزت بدري وليه اختها هند لسه؟ هند بقى هنعمل ايه بقى مع امر ربنا هنعمل ايه؟ لكن مي لأ اصل مي ما شاء الله عليها وكنا بنعمل لها وكنا بنخليها تطلع وتروح الافراح ومش عارف ايه
عارفين انتم شغل الامهات اللي بتبعت بناتها دول في الافراهي وتلبس لبس مش عارف ايه عشان ايه لعلها ترزق بعريس يا ام ستيما يا مسكينة ما عند الله لن تأخذيه بمعصية الله. بس احنا على فكرة قبل كده مي لبست لبس مش قد كده ونزلت وفعلا جاء لنا عريس. اه
ومع العريس ده بقى دوري بقى على الايه؟ على هذه الوسيلة واثرها في العيشة بعد كده ما عند الله لن تأخزي الا بطاعة الله مهما لفينا فالتوحيد يا جماعة ده لازم ندور على اثار في الحياة
توحيد الله في الرزق توحيد الله في الهداية توحيد الله في العلم توحيد الله في كل حاجة كل اسم من اسماء الله انك توحد ربك هنا هتلاقي نفسك تفهم بقى هتلاقي من عطور السكينة ان تعي رسائل ربك
هتفهم ان ليست كل الاجور تأتي بالطاعة بس انك تصلي وتصوم لا ده في ملف تاني خالص كبير تبدأ تدركه ابدأ تعرف ان من حبه للانسان المؤمن انه يقدر عليه ما يجعله يؤجر رغم انفه
ازاي ان الاجر ممكن يجي على سرير مرض ممكن ييجي بجرح القلب ممكن يجي بانكسار الخاطر ممكن يجي بقهر النفس ممكن ييجي بمشقة السير ممكن ييجي بجوع الفقر ممكن ييجي بسهر الهم هم اتعبك واسهرك
اجر ييجي سبحان الله وممكن يجي بمرارة الغربة سبحان الله وممكن بحزن الفقد حزن الفقد؟ اه وممكن ييجي بحسن التسليم والاحتساب وتعب المجاهدة ومغالبة الهوى ومتابعة الاطفال وصداع الاولاد انت جايب الكلام ده منين
قال رسول الله صلى الله عليه وسلم ما يصيب المسلم المسلم اللي بيستسلم لاوامر الله من نصب نصب دي يعني يعني ايه كلمة نصب ما يصيب المسلم من مصب اي مصيبة بقى نصب تعب
جه عنده تعب عنده هم من نصب ولا وصب ولا هم ولا حزن. هم ده على حاجة في المستقبل. حزن على حاجة ماضية ولا اذى ولا غم حتى الشوكة يشاكها. طلع على السلم
حلو يعمل حاجة في البلكونة يعني حتة خشبة من السبت اللي هي بتنزله دخلت فيها كده خربشتها الا كفر الله بها من خطاياه ياه تعي ساعتها تعي ساعتها رسائل ربك
وعن ما يقدر عليك بعض البلاءات وكلما اشتدت سبحان الله تدرك ان الله يعطي اصعب المعارك لاقوى جنوده يبتلى المرء على قدر دينه فكلما وجدت كبدا وكربا تسلى بانه يعطي اصعب المعارك لاقوى الجنود
اقوى العباد وكلما كان في دينه صلابة شدد عليه في الاختبار لان دول اسود سبحان الله ولله المسل الاعلى لما بيدخل عليك ولد نبيه اوي اوي اوي وزكي جدا جدا جدا
فمش بتديله الاسئلة بتاعتي الشباب اللي انت عاوز تنجحهم كده لأ انت بتديله اسئلة عشان يزهر زكاؤه ويبدأ فعلا تصدره قدام العالمين وتقول يا جماعة ده نجم ده مش من الناس اللي بتلعب على تلاتين وخمسين
ده واحد من الاوائل على البشرية تبدأ ساعتها تعي رسائل ربك عندما تتأخر عطايا الله سبحانه وتعالى التي تريدها انت بتتزكر وتفهم ان الامنيات قد تتأخر عارف ليه لاشياء كتيرة قوي. شف الله سبحانه وتعالى يقول ولما بلغ اشده اتيناه
حكما وعلما لان بعض العطايا يجب ان تتأخر يجب ان تتأخر لانها لو اتت ذاكرا لربما لم نكن لنحافظ عليها الله يختار لنا دائما التوقيت الامثل ربما تأخر زواجك دي
انك انت غير مؤهلة للامومة الان ولو رزقت بطفل ربما لا تمرضي امراض نفسية وامراض عصبية لانك لم تنضجي بعد اتربيتي في بيت فيه قدر من الدلع او قدر من التوتر او او او
وقد يتأخر الزوج لان وجود والدك مع والدتك في توتر دايما فلو جه واحد هيطلقك بعد سنة فيؤخرك الله سبحانه وتعالى اما لهداية والدك او ليموت سبحانه وتعالى او يدخر الله لك
ان الله قد قدر لك اجرا عاليا يوم القيامة. لك اجر كبير اوي لكن انت اعمالك قاعدة بتهزري بتضيعي وقت وبتضيعي يعني اهتمامات يعني سبحان الله ويقدر عليك بعض الهنات اللي ممكن تلاقي نفسك زيك زي بنات كتير متأخرين فيهون عليك ببلاء
تستطيع ان تتحمليه فاذا دخلت قبرك تجدي ما لذ وطاب. ايه ده كل ده! احنا كنا عايدين لك الكلام ده بس انت كان اعمالك قليلة فاخرنا زواجك شوية. اخرنا انجابك شوية
ربما انت لم ترزقي لانه اختارك حتى اذا رآك الناس شكروا نعمة الله عليه اه ممكن ويجعل من يشاء عقيما. طب احنا لو ما بنشوفش حد عقيم ربما ما ننتبهش للاولاد
وقد يختار بعض الناس تقديرا لهم ويقدر عليهم هذا المعنى فيكونوا هؤلاء رقم واحد رفعة لهم في الدرجات وفي الاختبار بتاعهم الامتحان اللي هم رايحين معه. انتم عارفين الطالب اللي احيانا بيشارك في في مسلا ممارسة رياضية
بيقول لك داخل امتحان السانوي بس معه عشر درجات بتاعتي بتاعة ركوب خيل بتاعة الكورة بتاعة مش عارف ايه الحاجات الرياضية صح فانت تبقى داخلة امتحانك يوم القيامة ومعك درجات كده كده واخداها
الحافز بقى مش الرياضي الحافز بتاع الرضا بما قدر علي في وقت ما في حياتي فقد يؤخر الله سبحانه وتعالى ويجعلك انت محل لهذا البلاء ليه؟ لان غيرك قد لا يتحمل
واطلع الرب على قلبك انك قد تتألم ولكن تتحمل بختارك انك تكون لهذا الامر وانك تكوني سبحان الله نموزج وحفيدة لسارة زوجة ابراهيم والناس تشوفك وتتزكر عجوز عقيمة والناس لما تشوفك تتزكر عائشة رضي الله عنها التي لم ترزق
بمولود حتى لما ارادت ان تكنى كناها النبي بابن اختها فيتسلى بك اهل البلاء سبحان الله! وقد يقدر عليك هذا التأخير ويقدر عليك هذا التأخير لتعلم ان العطايا لا تأتي هكذا بسهولة
فتقدر النعمة ولعل يؤخر الله سبحانه وتعالى زواجك حتى تعلمين ان تكوين اسرة يأتي ليس بالسهولة. فازا اتى استمسكت ببيتك واهتميتي بزوجك واستوعبت كويس قوي يعني ايه بيت صالح. يمكن وانت لسة في بداية العشرينات حاطة رجل على رجل وقاعدة بتختاري وترفضي ده
وتقولي ده ما عندوش عربية وده ما عندوش كزا وده ما عندوش كزا وده ما عندوش كزا. ربما لو تزوجت الان لخرب البيت وضيعت اخرتك فيتأخر حتى ينضج اختيارك فازا مضج الاختيار
اعرفتي قيمة الزواج قد يتأخر ولد لك عشان اما ييجي ولد ياه مش هتحافز عليه بقى ده انت تهتم جدا بايه بقى ده انت تبقى مركز قوي وتقول ده جا لي بعد وقت كبير قوي
فالاولاد نعمة فاهتم بشكر النعمة بشكر المنعم في هذه النعمة. فاربيه على خير هدي سبحان الله المعنى ده مهم جدا جدا جدا كل هذه الاشياء اما تتأخر العطايا تدرك ان بعض العطايا يجب ان تتأخر
في ناس يا جماعة لو يسر له ان دخول الطب ممكن يلحد فلا ييسره لك في واحد لو يسر الله له التجارة لادخله النار ليه سبحان الله! ليه؟ ليه كلكم بتشوفوا دلوقتي نمازج
كانت مستقيمة وكانت مستورة ده ايه اللي حصل سبحان الله بعد وقت الانسان ده راح في حتة تانية خالص خالص خالص من الاسار عن ابن مسعود ان العبد ليهم بالامر
يحاول بقدر يعني يقرب اقيم انه عن ابن عباس فالله سبحانه وتعالى يأمر الملائكة ان تصرفه عنه ليه لان هذا الامر اذا ان الله سبحانه وتعالى يسره ادخله النار. نسأل الله العفو والعافية
بمعنى صحيح انه بغض النزر عن الاسحار وابن مسعود ان شاء الله ان العبد ليهم بالامر من التجارة والامارة حتى ييسر له. فينظر الله اليه فتى يقول للملائكة اصرفوه عنه
فاني ان يسرت له ادخلته النار ياه فيصرفه الله عنه ويظل يتشاءم يقول سبقني فلان تهاني فلان وما هو الا فضل الله ربما انت لو دخلت كلية الطب او الكلية اللي انت قاعد ليه النهار تدعي ربنا بها؟ دايما ادعي وقل يا رب يسر لي ما يقربني اليك
وما يرضيك عني. يا رب لو ان هذا الامر فيه خير فوفقني به ده مهم قوي انك تكون قصد ده دعاء الانسان المخلوق الذي يعلم ان له خالق يعلم الخير والشر. فبيقول له
انا فوضتك يا رب ان كان ده خير يسره لي لان في ناس ممكن يطلب شيء وفيه هلاكه مش يمكن تخشي كلية معينة تشوفي نفسك من علية القوم تبتلي بالكبر
تحرمي النار تحرمي من دخول الجنة من كان في قلبه مثقال ذرة من كبر فيصرفه عنك محبة في ناس من الناس اقوام لا يصلحهم الا الغنى ولو افقرهم الله لكفروا. طبعا معظم الناس دلوقتي يقول لك انا من الناس ديت
لا لا لا انظر الى تقديره عليك فاعلم اين انت من هؤلاء ومنهم من لو اغناهم الله لكفروا في ناس كده سبحان الله فلما تتأخر الامنيات ايه اللي يحصل بقى
تأكد انها قد تتأخر لانك لم تنضج بعد عشان تحافز عليها مش كانوا الولدين اليتيمين كانوا لسه صغننين طب لو كان كشفوا الكنز وهم صغيرين كانوا هيروحوا يجيبوا بها ايه
يوجا حلويات يربى عجل ويلعبوا به صح لم ينضجوا بعد سبحان الله وقد يؤخر الله سبحانه وتعالى عطايا لانك لسة مضادتش. او لان تسليم قلبك ما اكتملش يعني ايه تسليم قلبي ما اكتملش
انك بتقول رضيت بالله ربا بلسانك. لكن قلبك لأ لسه قلبك بيضاد ويعاند ومدايق من تقديرات الله لي وبقول له انا معترض فيأخر عليك لغاية ما تفهمها وتقول له يا رب انا راضي
فلما تستسلم تيجي لك احيانا بيكون الاختبار فين نحن نريد قلبك لا نريد شيئا اخر الله سبحانه وتعالى جعل ابراهيم يرى في الرؤيا انه يذبح ولده اسماعيل. اليس كذلك طيب لما اسلم ايه اللي حصل
ما الذي حدس وفديناه. بس كده؟ لا وبشرناه خد اسحاق على اسماعيل. ليه احنا كنا عايزين نزبح اسمها ده الرؤية بتقول ندبح اسماعيل نحن كنا نريد قلبك لا نريد ولدك
فلما اعطيتنا قلبك اعطيناك ولدك ومعه اخ له الاختبار كان في القلب انت عندك استعداد تستسلم فانت تسليمك اخباره ايه قد تتأخر الامنيات بسبب زنب انت مقيم عليه فيريد منك الله ان تعطيه اولا توبة
ليعطيك رزقا لا يشغلك عنه وانت عاصي الباب ده مهم قوي يا جماعة. فيبقى من عطور السكينة اللي بدأنا بها اللقاء تقريبا خد تلت تيام بعد اللقاء انك تحسن قراءة رسائل ربك
بعد ان تفرش قلبك بالتوحيد وتعطره بهذا الامر قدر عليك معصية او وقعت في معصية تتزكر ان اما تحصل المعاصي دي تجد ان هناك قهار قهرك وانه هو الواحد القهار
ما تقولش اصل انا اخ وانا اخت وانا مش عارف انا راجل كبير مع واحد مش عارف شريف انا واحد هو قهار قهرك ليه انني ازا عصيت تجد الاشياء كلها تعاتبك. كل الرسائل موجهة اليك. كل الايات تتلى عليك. لماذا؟ يريدك الله الا
اي نعم لزلك كان احد السلف واظن الفضيل كان يقول اني لاعصي الله وبعصي ربنا اني لاجد هذا في خلق زوجتي ودابتي كل النور بيقطع طيب ليه التضييق ده؟ فيه بعض الناس ربنا بيعاملهم كده
يعصي ربنا يجي يحط المفتاح في العربية ما يلاقيش المفتاح ينزل يلاقي ان في اولاد بيلعبوا كورة كسروا الازاز يكون رايح مش عارف ايه مشكلة مع والده وخناقة كبيرة قوي قوي قوي
ترجع البيت الاولاد لعبوا ايه؟ جون مشترك وخلوا اللي ايه؟ خلوا النيش هو الجون. وشاطوا وجابوا ايه؟ كرتين فين؟ في المقص نرجع اه قبل ما تعاتب افهم يريدك الله الا تبتعد عنه
زي كل الرسايل بتقول لك اصحى فوق لما تشوف الزلم حواليك انتشر وان الظالم بيتمدد ايه الرسالة اللي ممكن تفهمها وانت موحد ربك طبعا انا ده ليس لو اتكلمنا في المواضيع ديت عاوزين سنتين
لكن احنا بس بنشير على فكرة يعني ايه يا جماعة توحيد وان التوحيد هيفرق معك قد ايه؟ لما تشوف الظلم بالطريقة ديت ان الله يملي للظالم كي يرتفع ويرتفع ويرتفع
لانه يريد له سقوطا ليس كاي سقوط سقوط مريحا ويريد ان يسبت الحق على مهل لانه يريد له وقوفا راسخا ليه؟ عشان الخبس يتميز امال ايه؟ الزبد فيذهب فليميز الله عشان الناس اللي ملقلقة
عشان الناس اللي قاعدة كده ماسكة الحجاب وقاعدة اومال ايه اشيل ولا ما اشيلش؟ كل دول يلا نخلص خلص خلص خلي الزلم يطول شوية عشان كل دول يطلعوا على وش الماية
ده كل دول ازهروا وشن عما الباطل يقع يمكن لو وقع بدري يمكن الناس تختلف عليه. لكن خليه يرتفع فوق قوي قوي قوي عشان عم يقع الكل يسمع وانت ياللي ديقتك سابت في وقت الغربة
تعرف ان الحق له طعم هتخرج من العطر ده بايه؟ عطر الرسايل ده. انك والله هتتعلم انك تعد النعم التي تحيطك لا الهموم التي احيانا تأتي اليك فمن العطور قلنا انك تعي رسائل ربك
من العطور كن معها عيش معاه لان ما ذكر الله على صعب الا هان ولا على عسير الا تيسر ولا على مشقة الا خفت ولا على شدة الا زالت ولا على كربة الا انفرادت
يا سلام على جمال الايات! وانت بتقرأ هو علي هين هو علي هين فمع الله لا تستعظم امنياتك طب هتيجي ازاي خد معه بقى السيارة جاءوا من تلقاء انفسهم صح؟ مسكين انت والله انك تكون فاكر لما السيارة جم عشان ياخدوا يوسف من البئر جايين من دماغهم كده. لا لا السيارة جاءوا من
قال انفسهم ولا واردهم ادلى دلوه لانه اختار ولا العزيز خرج في اليوم ده بعينه عشان يشتريه لانه شاء كل ما في الامر ان اولياء الله لا خوف عليهم ولا هم يحزنون. بس
قاعدة القواعد الله لا يتخلى عن من يبحثون عنه في زحام الحياة ربنا لن يتخلى عنك. حاشاه سبحانه وتعالى يراك وانت تطرق الابواب تفشل هنا وتحبط هناك هذا يعاتبك وهذا
نزعجك وانت تتعثر وتقوم تقع وتبكي سم لا تجد مفرا من ان تأتي اليه مكسورا من بابه باكيا خجلا سبحان الله فتجده يقبلك على عجرك وبجارك واعلى عيوبك يقبلك بعيبك
ولا يعايرك فليسترك هم جافوك وهو يؤويك بان دافوك فكأن قدره ورسائله ما يقدرها عليه. تقول لك ان لا اخوك فهو حبيبك وان الموك فهو طبيبك فالنعم عن الله تحدثك
فكن معه من عطور السكينة اللي مرتبطة بالتوحيد انك تسق فيه جيدا احسن الظن بي اما تقرأ ان مع العسر يسرا بتقول صدق الله وكذبت المواجع ولما تضيق الدنيا بك تزكر كيف ابحر نوح عليه السلام بالسفينة في موج كالجبال
وكيف سلم ابراهيم من النار وكيف نجا يونس عليه السلام في بطن الحوت وكيف شق موسى عليه السلام البحر بعصاه هتعرف ساعتها يعني ايه حسن الظن بالله ولنكتصق في مولاك
الله سبحانه وتعالى انزل على النبي اية لما ترك مكة قال له ايه بقى قال له ان الذي فرض عليك القرآن لرادك يا سلام ان الذي فرض عليك القرآن لرادك الى ما عاد
لماذا زكر الله كلمة القرآن هنا؟ ما السر؟ هل هناك سر؟ العلماء يقولون من الاسرار انك خرجت بسبب هذا القرآن وبسببه ستعود فانت دايما كده طول ما انت معه تأكد
انك ستعود ستعود في عافية وستعود مصدرة وستعود متمكنا من حياة طيبة اجمل شيء في فرج الله سبحانه وتعالى انه يأتي بعد عرج فلا فرج الا بعد عرض اجمل ما في فرج الله ان يأتي بعد ان تنقطع كل الاسباب. ولا يبقى في قلبك الا هو
عشان كده واذا سألك عبادي عني لما يسألوك عن فانت قل له يا رب ليس لي سؤال الا اياك. مش مشغول الا بك بس ياه عما تحسن الظن بالله هتعرف ان هو فقط حصريا من يدبرها
تولى الله امر يوسف فاحوج القافلة في الصحراء للماء. مين اللي خلق العطش في قلوب القافلة دي فكانوا ماشيين في امان الله في اسرار ايه اللي حصل عشان دول يعطشوا ما العطش ده خلق
صح فخلق الله هزا الاحتياج في نفوسهم لمازا احوج القافلة في الصحراء للماء ليخرجه من البئر فلما خرج من النور احوج عزيز مصر للاولاد ليتبناه. عسى ان ينفعنا ثم احوج الملك
انه يشوف رؤية عشان يخرجه من السجن وبعدين احوج مصر كلها في المجاعة للطعام عشان يروحوا لعزيز مصر من يفعل هذا من قال وفي بداية السورة غالب على امره انت تعبد
ربا غالب على امره. يعني اذا امر امر يغلب خلاص انتهى اوعى تكون فاكر ان في حد تاني بيغلب والله ازا تولى الله امرك هيأ لك كل اسباب السعادة وانت لا تشعر. فوض
عشان كده من عطور السكينة لا تقلق على عملك لا تقلق على اعمالك ولا تقلق على الغد ربنا يكرمنا كده نتكلم في يوم عن الهموم ليه ما ما انشغلش ببكرة ولا انشغل بالعمل بتاعي ده هاخد عليه الدرجة ولا لأ
وانت في الشغل في الدنيا بتدنك تكتب في التقارير الساعات الاضافية وانت تعبت وعملت ايه عشان المدير يديك ايه تقرير كويس ويديك حافز ويروح صح مع الله لا داعي لتوثيق كل خير تقوم به
دي كلف الله الملائكة بهزه المهمة. اطلع منها انت بس يعني مش لازم اعمل على الصفحة يعني؟ يا عم صفحة ايه الله يهديك باقول لك الملأ الاعلى مشغولين بالموضوع ده. خلاص
مشغولين مشغولين ان يكتبوا الهم اللي انت حبستيه في صدرك وما رضتيش تطلعيه لما والدتك قالت لك كلمة ناشفة كتبوا الموضوع ده مش محتاج يعني ان احنا نكتب بوست قد ايه البنات اللي بتصبر على والدتها لأ لأ ما تكتبيش لا داعي للتوثيق
وما تخافيش على مستقبلك عجبا لامرك عجبا لامر المؤمن ان امره كله خير محمد صلى الله عليه وسلم قليل التعجب يتعجب من تقدير الله لك فماذا رأى صلى الله عليه وسلم حتى يتعجب لك ولي ولك
عشان كده يا جماعة كله رايح والدنيا دي كلها هراء فاصبر واصبري الزم مصحفك وتعليم المصحف حافز على صلاتك احتسب وجعك وهي امتحانات وهتنتهي ومحطة عبور وهنعديها. وهنعدي الكارتة وفي نهاية المطاف والله وبالله وتالله ان كنا يعني ناجحين
هنجلس يوم في زل شجرة الجنة نضحك على كل هراء الدنيا ده كله هيخلص خلاص على ارائك فدايما عينك على ارائك خلاص بقى كله بيقرب من كله وكله بيحكي لكله
يمكن ربنا كسير ما في القرآن يحكي لنا عن المشهد ده يقول لك واقبل بعضهم على بعض سلام كله جاي يتساءل كله جاي يسأل كله جاي مبسوط واللي بيحكي ومش بيحكي
واهل الجنة بقى واقبل بعضهم على بعض يتساءلون تعالوا نحكي شوية بقى من عطور السكينة لو انت فعلا ارتبطت به ووحدته لو قربت منه وارتبطت بيه هتناجيه كذا من عطور السكينة وقبضناه نجيا. ناجي ربك
اتكلم معاه هشاشتك اللي انت حاسس بها دي كلها ستبقى قوية بستره لك لما بتسمع كده مقطع يقول لك عاجل مقطع متسرب سبحان الله تقول ياه كل الابهات دي وكل الوسائل دي
دي لحظة راحت في مقطع بتقول سبحان الله هشاشتك ضعفك كل اللي انت فيه ده كلها ستبقى قوية بستره لك ده يا جماعة الامان كله ان تبوح له ولا تخشى يوما ان يستخدم البوح ضدك
سبحانه ستير ده من الجمال يوم القيامة يقول لك ايه سبحانه وتعالى سترتها عليك في الدنيا وان يسترها اليوم عليك. ياه الموضوع ده ايه زي كده ايه؟ لو اتيتني بقراب الارض خطايا
عملت زنوب تقلها قد الايه؟ قد العمارة اللي انت فيها لا اوسع شوية. قد الحي اللي انا فيه لا اوسع شوية قد البلد اوسع هو في حد بيعمل زنوب قد البلد اللي انا فيها دي اتقل
قد القارة اتقل قد الارض نعم بقراب الارض خطايا وفي الارض دي كم طن لو انت اقبلت لا انت عملت زنوب تزن قد الارض دي ثم اقتربت واتيت لو اتيتني لو جيت بعد ما عملت الكلام ده
الله يعفو عنك ويغفر لك لا مش كده بس لاتيتك بقرابها مغفرة قدها انت جده كله؟ ياه بس كده ؟ لأ ولا ابالي يعني ايه ولو بالي؟ يعني الملفات دي مش هتتفتح
ايه ده هو فيه كده ان الله يغير ولا يعاير. والناس يعيرون ولا يغيرون عشان كده من جمال قربناه نجيا ان الامان انك تبوح له ومش كده وبس ده الزنوب دي تتقلب
يبدل الله سيئاتهم حسنات ليه دايما اللي بيبقى بعيد عن ربنا ومبهدل الدنيا عم بيرجع بتلاقيه كده دايما ووشه كأن ماء شباب الجنة يجري في وجهها ليه عارفين احد الاسباب
ان يا جماعة الصحيفة بتاعته السواد كله اتقلب بياض فده داخل لانج جديد ورق لسه كشكول نضيف جدا. ولزلك انت بتشوفها بتشوف فيه لمعان في عينهم. ولزلك من توفيق الله ان
وقت لانسان يحافز على هذا اللمعان ويقدره يا جماعة الناس اللي بيبقى حديس عهد بتوبة دول روقان دول عاليين قوي. ده احد اسرار لقاتل التسعة وتسعين نفس لما كمل وجاب المية عدى
لان الراجل ده جه يا جماعة في صحيفة فيها كل الزنوب دي اتقلبت بيضاء عشان كده ملايكة الرحمة هي اللي فازت بروحه ليه؟ ما هو يا جماعة الراجل ما عندوش ولا زنب
الراجل صحيفته بيضا ازاي بيضا؟ ما هي اتبدلت سبحان الله انا حاسس ان في شيطان دلوقتي دخل معك اللقاء وقال لك باقول لك ايه ما تخربها وبعدين ترجع. استنى بس
يمكن تموت وانت خاربها فبدل ما كنت هتموت على طاعة الشيطان ضحك عليك ووداك في حتة تانية وخلاك تموت على ايه على الخراب. اوعى وبعدين لا تجرب ربك احسن الزن به. الامان ان تبوح لها
ولا تخشى يوما ان يستخدم اللوح ضدك تعطيه يدك وكلك يقين بانها لن تفلت اوعى ترهق نفسك مع البشر. لانك وانت معه لن ترهق نفسك بجهد التبرير وانك تتكلف عناء الشرح
روح لطبيب نفسي ولا استشاري ولا حتى اخ ولا اخت تحكي لها يا عيني مش عارفة حاجات عاوزة تحكيها وحاجات مش عارفة وما بتعرفيش تحكيه ومش عارفة تبوحي لكن هو مهما خانك التعبير ومهما فقدت الكلام يسمع انات قلبك
ويسمع خفقان روحك تبكي بين يديه ولا تتحرج ما تتكسفش ولا تتحرك من ضعفك بتأوي اليه وانت منكسر وتعلم ان كل شيء فيك مكسورا سيرممه وسيجبره تعيش بين يديه بمشاعرك كما هي
وانت تعرف انه سيحبك بكل احوالك طالما اتيت معترفا تائبا فوضه وانت بتناجيه تعلم انه مطلع عن كل نقاط ضعفك ومع ذلك لا يعايرك بها ولا يجرحك بها تناجي تناجي رب يدبر الامر. اقراها تاني كده يدبر الامر
تاني يددر الامر اقراها بقلبك استشعر قدرتك كده استشعر ضعفك وتبرأ من حولك وقوتك الى حوله وقوته قل له انا بسلم لك يا رب بما تريد وان اوجعني انا يا رب مهما اوجعني ما قدرت
فانا اعبد ربي السلام الذي ما كسرني الا لجبر اعلى وانقى فاقول له يا رب اني لست الا كائنا صغيرا على هذه الارض يا رب خسارة لا تحدث طررا في العالم
احزانه لن تنكسف. الشمس بسببها لكنك وحدك يا رب تعلم ما في القلب من غصص تعلم كيف يؤكل قلبي ومن اين انا يا رب صعب اشكو للناس وانت ربي وقل له لو الزنب بيغلبك يا رب هذه الروح التي تتأرجح بين ذنب واستقامة
وان كانت ليست كما ينبغي ولكنها والله تحبك علمني يا رب كيف اصب الهم في سجدة كيف اتقي شر جهنم ولو بشق تمرة يا رب كيف اواري سوءة قلبي بتوبة صادقة
كيف اسلك ضربا تحبه انت كيف اترجم حبك قاط بداخلي الى عمل منتهاه جنتك وعيش بقى عش زي ما زكريا عاش في النداء الخفي. عش كم زي ما ايوب عاش
زي ما هو ام مريم وهي بتقول وضعتها انسى طب ايه علاقة وضعتها انسى بالطلب انهم يحسنون ان يتكلموا معه وبالتالي من العطور اللي هتساعدك وانت موحد ربك وان اسر التوحيد وسمرة التوحيد
انك توحد وجهتك وحد وجهتك ثبت مفاهيمك فعلى سبيل الاستغناء ولو اجتمعوا على ان ينفعوك بشيء لن ينفعوك الا بشيء قط. كتبه الله لك طب وعلى سبيل الطمأنينة ولو اجتمعوا على ان يضروك بشيء
لم يضروك الا بشيء. قد كتبه الله عليك وعلى سبيل التسليم رفعت الاقلام وجفت الصحف الموضوع انتهى عشان كده لازم نسبت المفاهيم ووحد وجهتك يجب ان تدرك ان كل الايات قابلة للتخلي
الا حبل الله لا يتخلى عنك وبعدين يا سيدي كل اللي انت بتطلبه لو اجرك كاللي انت بتبزله في الدنيا ماذا لو كنت تأخذ اجرك معافاة من مرض او سترا من معصية
او محبة في قلوب عباده او مداومة على طاعة او لطفا في لسانك او رقة في قلبك او يقينا ان الله لن يضيعك ايضرك شيء بعد هذا من الامور واختم بها واعتزر عن الاطالة
عالج همومك اعالج همومك بكلامها لا بكلامهم القرآن عزاء لمن لا عزاء له فان تكاثرت عليك الهموم تذكر ان مع العسر يسرا ولو اتعبتك الحياة فتصبر بقوله وللاخرة خير لك
من الاولى وتصدر ولسوف يعطيك ربك اغراضها وان زلموك فاقرأ وما كان ربك نسيا وان خوفوك فاتلوا على قلبك اليس الله بكاف عبده وان شعرت بالوحدة فتعزى بقوله فانك باعيننا
هتجد في القرآن اسئلة للحيران سل نوح عليه السلام عن الف سنة عاشها يخبرك ان العمر قصير مهما طال وسل سليمان عليه السلام عما حاز من ملك عزيم يخبرك ان الانسان فقير مهما مضى
سل فرعون عن بحر اطبق عليه يخبرك ان طعم الملح ازال حلاوة الملك في الاخير كان اذا حزبه امر صلى الله عليه وسلم فزع الى الصلاة لي فزع الى الصلاة
ارحنا بها لانها بين يديه واتلو كلامه وكلام الله سبحانه وتعالى يا جماعة شفاء لكن طول ما انت قاطع الصلة بينك وبينه وطول ما انت شايف ان كلامه ده مجرد حاجة
تراس وان ده يعني انى لك ان تلتقط الشفاء لازم يا جماعة تدرك ان كلام الله شفاء كفاء لما في الصدور وهل في الصدور امراض؟ يوه ده مليانة مليانة هموم ومليانة غموم
ومليانة كبر ومليانة تعب ومليانة هم ومليانة نصب ومليانة بلاوي طب انا عاوز آآ حاجة يقول لك انك تاخد البانادول في الصداع وتاخد مش عارف ايه للضغط وتاخد مش عارف ايه من كزا وتاخد كيماوي للسرطان فكل حاجة لها حاجة صح
ما فيش حاجة تجيب كل حاجة يعني الكبر هاخد له ايه القلق على المستقبل هاخد له ايه الهم هاخد له ايه؟ الحزن هاخد له ايه في حاجة حصلت تخلص كل حاجة
جفاء لما في الصدور ما قالكش شفاء ليه وما قلكش ان هو دواء والله شفاء لا دواء ليه لان الدواء ممكن ما يجيبش نتيجة لكن الشفاء جاي جاي والقرآن شفاء مش دواء ليه؟ لان مهما كان دواءك مسكر انت ما بتحبش الدواء. هو فيه ايه يا جماعة لو خير انسان دلوقتي
ان هو ياخد اجمل دواء مسكر وجميل وما لوش اي اعراض ولا ان يكون معافى يختار ايه لو هو سليم القلب والعقل اختاري لو هو صحيح الفطرة ان يكون معافى صح
فالقرآن بيقولك انا مش دواء هنا الشفاء ان الغاية من كل الادوية لكن يا جماعة كلام الله لا يجرب كلام الله تغرف تقبل عليه اقبال الناهم انت ما بتجربش احنا مع الاسباب ما بنجربش
عارفين ان الشغل سبب بس ما بنجربش يمكن هيدونا اخر الشهر ولا مش هيدونا. ليه لان وسقنا في الاسباب اهتموا بعقيدة التوحيد لكن العقيدة التي يكون لها ثمار في الحياة
لا سمار في العقل وفقط لا تكبروا عقولكم على حساب قلوبكم فاسأل الله سبحانه وتعالى ان يرزقنا حسن العمل وحسن الاتباع وحسن الختام جزاكم الله خيرا